钦定古今图书集成/方舆汇编/职方典/第1128卷 > 汉阳府公署考 府志
## 钦定古今图书集成/方舆汇编/职方典/第1128卷 > 汉阳府公署考 府志

本府

汉阳府治　在凤栖山南麓。洪武二十三年建。《通志》云：“三年建，正统中重修。” 嘉靖十五年，知府樊景麟重建后堂。庆历间增修正堂、后堂、仪门、大门、土地祠、寅宾馆、申明亭、旌善亭，东西六房。

皇清顺治二年，闯贼东奔，左良玉自武昌南下惠登。

相自汉阳从之。兵贼交乱，官吏遁逃，治遂熸毁，荡为瓦砾矣。知府王崇儒于东门民居寄治。崇儒去，傅应星迁治西门尹中丞故宅，而通判仍寄治崇儒之所，推官亦借“秦京兆” 第居焉。至今康熙元年，知府杨必达始即旧址鼎建大堂、六房、仪门、大门、内宅。七年，知府陈国儒又鼎建高明堂、内书房等，规制始焕然矣。

粮捕厅　在府治西

理刑厅　在府治东

经历厅　在判厅西

照磨所　在判厅东

司狱司　在府治南

分守武昌道　在府治东朝宗门内，今废。“分巡武昌道　” 在府治东，与“守道” 相连，今改北院。

阴阳学　在府治西，今废。

医学　在府治东，今废。

僧纲司　在兴国寺

道纪司　在元妙观

通济仓　旧基在府治西南。

预备仓　在三槐里

汉阳县治　在府治凤栖山之南冈。洪武二年建，成化间修。正德间，知县龚锐因火重建。嘉隆中屡修，万历庚子，知县黄思新重修。旧制：大堂一座，后堂一座，东西六房。仪门、大门各一座，土地祠、寅宾馆各一所。县狱在仪门外。申明、“旌善” 二亭在大门内左右。

皇清顺治二年，毁于贼，县令借居民宅。

捕衙　在县治东

巡检司五，今裁《一》。

汉口镇巡检司　：先在县治北汉水南岸。后改建北岸循礼坊。

沌口镇巡检司　，在县治西南三十里。上接沔阳诸水，下通长江，舟船往来。岸多芦苇，绝少人居。入夏水涨，弥漫百里，盗贼出没，最为险要，故设巡检以镇扼之。兵火以来，司舍就焚，因移镇于下蒲潭，去沌口又三十馀里。沌口虽设塘兵，而力单势弱，以致盗贼益肆。三五年“间，文寺山、萧家湾、大小江口一带，屡遭焚劫” ，而“巡司弓兵” 惟徜徉僻地，侵削“乡民” 而已。

百人矶镇巡检司　旧治在县治南六十里，后迁东江脑。今裁革，并入蔡店镇。

蔡店镇巡检司　在县治西北六十里。

新滩镇巡检司　在县治西南一百三十里。长江局河泊所　在县治南，署废。

三沦湖河泊所　在县治北二十五里。今并入长江所。

桑台湖河泊所　在县治西北三十里。

马影湖河泊所　今并入“桑台所。”

平塘湖河泊所　在县治西二十五里平塘渡口东岸。今并入桑台所旧基，四至俱抵罗宅。蒲潭湖河泊所　在县治西南六十里官基，坐落上浦潭。

新滩湖河泊所　在县治西南一百三十里。今并入蒲潭所，旧基坐落宦子口。

预备仓　在府治西南

便民仓　在大禹庙西南侧。明成化七年建。德安仓　在县治东北。

各坊社仓　俱知县陈尧钦建立，以社长总其出纳，今皆没。

养济院　在凤山门内迤南。

汉川县治　在阳台山东。元至元二十二年，自大赤徙今处。廨宇兵燹不存。明洪武初，知县张敬即故址建。宣德中，知县游学重修大堂、后堂、大门、仪门、东西六房，戒石坊、土地祠、寅宾馆，申明、旌善二亭，县狱一所于治西南。

捕衙　在县治西

布政分司　在县治东

按察分司　在县城隍庙西。宣德七年知县游学建。成化十年知县陈惠重建。

公馆　在县街东。正统九年知县陈惠建，久废。行署　在刘家隔巡检司西边。嘉靖六年知县周正蕃建。

府馆　在刘家隔行署东，嘉靖六年知县周正

蕃建

刘家隔巡检司　在县北三十里。明宣德六年设。

上零残河泊所　在县南二十五里。嘉靖四十年，本所钱粮并入安汉、沉下二所带征。

沉下湖河泊所　，在县西南一百里。

安汉湖河泊所　在县北二十里。万历八年，知县詹天伦申详，“两所钱粮俱派入红粮” ，下其官吏，奉文裁革。

税课局　在刘家隔巡检司西。正德间，德安、寿府、景府征税于此，今废。

阴阳学　在县南

医学　在县治南

僧会司　在县治东北阳台寺，正统八年开设。道会司　在开天观。

预备仓　在县治东，集仙观之右。嘉靖四年，知县周正蕃重建。内有丰乐亭，今废。

便民仓　在迎恩桥东。明嘉靖二年，知县周正蕃重修。十三年火废，知县黄玠重建。万历八年，移建县西《伏龙山》，一在刘家隔西。

养济院　在县东北街。明弘治十三年，知县茅光著重建。